ИРГЭД, ОЛОН НИЙТИЙН САНАЛ, ХЭЛЭЛЦҮҮЛГИЙН 
ТУХАЙ ТАНИЛЦУУЛГА, САНАЛЫН ТОВЬЁГ

1.Үндэсний их баяр наадмын тухай хуульд нэмэлт, өөрчлөлт оруулах тухай хуулийн төслийн талаарх олон нийтийн хэлэлцүүлгийг Хууль тогтоомжийн тухай хуулийн 38 дугаар зүйлийн 38.6.4-т заасны дагуу цахим хэлбэрээр явуулахаар 2026 оны 05 дугаар сарын 13 -ны өдөр d.parliament.mn цахим хуудсанд байршуулж, санал авах ажлыг зохион байгуулан ажилласан.

	2026 оны 06 дугаар сарын 10 -ны өдрийн байдлаар тус хуулийн төслийг d.parliament.mn цахим хуудсанд байршуулсанаас хойш нийт 1152 хүн төслийг уншиж танилцаж, дэмжсэн санал өгсөн ба  үүнээс 4 ажил хэрэгч санал ирүүлжээ. Цахимд уншиж танилцсан 1152 хүн хуулийн төслийг дэмжсэн санал өгчээ. Үүнд:

Хүснэгт 1
	Д/д
	Нэр
	Ирүүлсэн санал
	Хуулийн төсөлд тусгасан эсэх

	1
	Түвшинжаргал
	Хуулийн төслийг бүхэлд нь дэмжиж байна. Төслийн 101.3.4-т харгалзах санал, -Хүүхдийн өөрийн хүсэл сонирхлыг харгалзан авч үзэх нь зүйтэй. Хүүхэд өөрийн хүсэл сонирхлын дагуу уралдаан тэмцээн, дугуйлан секц, клубт хамрагдах зэрэг байдлаар өөрийн хөгжих эрхээ эдлэхийг Хүүхдийн эрхийн тухай хуульд хуульчилсан байдаг.
	Төсөлд ерөнхий агуулгаар тусгасан.

	
	
	Өвөр монголд уяачдыг хурдан морьд, уралдаанч хүүхдүүдийн хамтаар авч явж өндөр бооцоотой тэмцээн, уралдаануудыг зохион байгуулдаг болсон байна. Монголын өв уламжлал, омогшил болсон уралдааныг бид нээлттэйгээр, өндөр стандарттай зохион байгуулж улсдаа үлдээх нь зүйтэй.
	Тусгасан.

	2
	Жаргал
	Хуулийн төслийг бүхэлд нь дэмжиж байна. Төслийн 101.6-д нэмэх, -Стандартчилал маш чухал. Далд хэлбэрээр хөгжих бус, зан заншил, үндэсний өв соёлоо тээж буй морин уралдааныг ил тод, нээлттэй, стандарттайгаар дэлхийд сурталчилах хэрэгтэй.
	Тухайлсан стандартын хувьд тусгах боломжгүй.

	3
	Даваахүү
	Хуулийн төслийг бүхэлд нь дэмжиж байна. Хаврын морин уралдааныг зохион байгуулж байх эрхийг хуулиар олглх нь зүйтэй. Эрт дээр үеэс уламжлагдан ирсэн их өв уламжлал учир өвөл хавар зун гэлтгй л морио уралдуулж байсан. Бид хаврын тэргүүн сарын шинийн нэгэнд морио уралдуулж тэнгэр газраа тайж байх ёстой. Дээр үед морио уралдуулж морьдынхоо тоосыг тэнгэртээ өргөж тэнгэрээ тайж байсныг мартах учиргүй ээ.
	Төсөлд тусгагдсан.

	4
	Мөнхбаясгалан
	Хуулийн төслийг бүхэлд нь дэмжиж байна. Хаврын морин уралдааныг сэргээх нь зүйтэй. Морины нуруунд гарч үзээгүй, хөдөө ч явж үзээгүй хүмүүсийн хийрхлээр өв соёл, төрт ёсны уламжлалаа эвдүүлэх хэрэггүй. 
	Төсөлд тусгагдсан.

	5
	Ганбаяр
	Хуулийн төслийг бүхэлд нь дэмжиж байна. Цаашид хаврын морин уралдааныг Тэмээний баяр, "Хөх сувд" мөсний баяр зэрэг уламжлалт арга хэмжээнүүдтэй уялдуулан зохион байгуулж, аялал жуулчлалын агуулгатай цогц арга хэмжээ болгон хөгжүүлэх боломжтой.
Морь болон тэмээний уралдааны уламжлалт соёлыг олон улсын хэмжээнд сурталчлах, үндэсний өвийг эдийн засгийн эргэлтэд оруулах боломж бүрдэх юм.
	Төсөлд тусгагдсан.

	6
	Болорчулуун
	Хуулийн төслийг бүхэлд нь дэмжиж байна. Төслийн 101.2.1 дэх заалтын “ морь уралдах зурвас” гэдгийг “морь уралдуулах зам” гэж өөрчлөх.
Төслийн 101.2.2 дахь болон 101.2.3 дахь заалтыш нэгтгэж, нэг заалт болгох, 

Төслийн       101.3-т заасан Уралдаж байгаа морины насны ангиллаас хамаарч азарга, соёолон насны морьд 16-17 километр, их насны морьд 18-19 километр замд уралдахаар өөрчлөх саналтай байна. 
	Төсөлд саналыг бүрэн тусгасан.





2.Хууль тогтоомжийн тухай хуулийн 38 дугаар зүйлийн 38.10 дахь хэсэгт зааснаар “Эрх, хууль ёсны ашиг сонирхол нь хөндөгдөх иргэн, хуулийн этгээдийн төлөөллөөс санал авч, хууль тогтоомжийн төслийн бүрдүүлбэрт хавсаргах” зохицуулалтын дагуу үндэсний морин уралдаан, уяачдын хууль ёсны ашиг сонирхолыг хамгаалах зорилго бүхий 2 төрийн бус байгууллагаас санал авахаар хууль санаачлагчийн албан бичгийг хүргүүлсэн боловч Монголын морин спорт, уяачдын холбооноос уг хуулийн төслийг санал нэгтэйгээр дэмжсний сацуу тодорхой санал ирүүлснийг төслийн саналын товьёгт дараах байдлаар нэгтгэсэн болно.

Хүснэгт 2
Монголын морин спорт, уяачдын холбоо

	Д/д
	Нэр
	Ирүүлсэн санал
	Хуулийн төсөлд тусгасан эсэх

	1
	Монголын морин спорт, уяачдын холбоо
	1.Хуульд өөрөөр заагаагүй бол Үндэсний их баяр наадмыг жил бүр Нийтээр тэмдэглэх баярын болон тэмдэглэлт өдрүүдийн тухай хуулийн 4.1.1-д заасны дагуу аймаг, сумын баяр наадмыг 07 дугаар сарын 10, 11-ний өдрүүдэд, улсын баяр наадмыг 07 дугаар сарын 10, 11, 128 13-ны өдрүүдэд улс орон даяар нэгэн зэрэг тэмдэглэнэ.
	Нийтээр тэмдэглэх баярын болон тэмдэглэлт өдрүүдийн тухай
болон Хөдөлмөрийн тухай хуульд 07 дугаар сарын 10-ны өдрийг баярын амралт байхаар хуульчилсан тул тусгах шаардлагагүй.  

	2
	
	Үндэсний хурдан морины уралдаанд монгол адууны стандартад нийцсэн морьдыг оролцуулан хоёр ангиллаар азарга, их нас, соёолон, хязаалан, шүдлэн, даага гэсэн зургаан насны ангиллаар зохиоон байгуулна.
	Үндэсний их баяр наадмын тухай хуульд нэмэлт, өөрчлөлт оруулах тухай хуулийн 10.1-д тусгагдсан. Энэ боловсруулсан төслөөр уг асуудал хөндөгдөөгүй тул Монгол Улсын Их Хурлын чуулганы хуралдааны дэгийн тухай хуулийн зохицуулалтаар боломжгүй болно.

	3
	
	10.13.Энэ хуулийн 10.1, 13.2-т заасан стандартын шаардлага хангаагүй морийг бүртгэхийг хориглоно.  гэсэн зохицуулалтыг хүчингүй болгох. 
	Энэ боловсруулсан төслөөр уг асуудал хөндөгдөөгүй тул Монгол Улсын Их Хурлын чуулганы хуралдааны дэгийн тухай хуулийн зохицуулалтаар боломжгүй болно.

	4
	
	Үндэсний өв соёлыг хадгалан хамгаалж, хойч үедээ өвлүүлэн уламжлуулах зорилгын хүрээнд хаврын морин уралдааныг сэргээн зохион байгуулах асуудлыг дэмжиж ажиллах болно. 
	Төсөлд тусгагдсан.

	5
	
	Хуулийн төслийг бүхэлд нь дэмжиж байна. Нийт уяачид, хурдан морины зүтгэлтнүүдийг бодлогын хэрэгжилтийг дэмжин, хаврын морин уралдааныг аюулгүй, хариуцлагатай, зохион байгуулалттайгаар сэргээн хөгжүүлэхэд идэвхтэй оролцох болно.
	Төсөлд тусгагдсан.



3.Хууль тогтоомжийн тухай хуулийн 39 дүгээр зүйлийн 39.3-т “... Эрүүгийн хууль, Иргэний хууль, Захиргааны ерөнхий хууль, Зөрчлийн тухай хууль болон шүүхэд хэрэг хянан шийдвэрлэх ажиллагааны журамтай холбогдсон хуулийн төсөлд Улсын дээд шүүх, Улсын ерөнхий прокуророос тус тус санал авах бөгөөд ажлын 30 өдрийн дотор санал ирүүлээгүй бол тусгайлан өгөх саналгүй гэж үзнэ.” гэж заасны дагуу Үндэсний их баяр наадмын тухай хуульд нэмэлт, өөрчлөлт оруулах тухай хуулийн төслийг дагалдуулан боловсруулсан ЗӨРЧЛИЙН ТУХАЙ ХУУЛЬД НЭМЭЛТ ОРУУЛАХ ТУХАЙ, ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ хуулийн төслийн талаар Улсын дээд шүүх, Улсын ерөнхий прокурорын газраас санал авсан болно.
Хүснэгт 3
Улсын ерөнхий прокурорын газар

	Д/д
	Нэр
	Ирүүлсэн санал
	Хуулийн төсөлд тусгасан эсэх

	
1
	
Зөрчлийн тухай хуульд нэмэлт оруулах тухай хуулийн төслийн талаар
	Төслийн  6.28 дугаар зүйлийн 6 дахь хэсгийг доор дурдсанаар өөрчлөн найруулах: 
“6.Хаврын хурдан морины уралдааныг
зохион байгуулахдаа морь уралдуулахад зориулан  замыг засаж сайжруулаагүй, 
эсхүл хүн, мал эмнэлгийн тусламжийн
 хэсгийг хаврын хурдан морины уралдаа-
ны замд өртөөчлөн байрлуулаагүй, эсхүл
аюулгүй байдлыг хангах, хэв журмыг 
сахиулах бэлтгэл ажлыг хангах арга хэм-
жээ аваагүй бол учирсан хохирол,нөхөн төлбөрийг гаргуулж, хүнийг  хүнийг мянган нэгжтэй тэнцэх хэмжээний төгрөгөөр,
хуулийн этгээдийг арван мянган нэгжтэй тэнцэх хэмжээний төгрөгөөр торгоно.”

	Ерөнхий агуулгаар төсөлд тусгагдсан болно.

	2
	Зөрчлийн тухай хуульд нэмэлт оруулах тухай хуулийн төслийн талаар
	Төслийн 6.28 дугаар зүйлийн 6,7 дахь хэсгийг дараах хэлбэрээр өөрчлж, 8 дахь хэсэг нэмэх
“7.Хаврын хурдан морины уралдааныг зохион байгуулахдаа хуульд заасан насанд хүрээгүй хүнээр унуулсан, эсхүл уралдаанчид стандартын хувцас, хэрэглэл өмсүүлээгүйн улмаас уралдаанч хүүхдийн эрх ашигт хохирол учирсан бол учруулсан хохирол, нөхөн төлбөрийг гаргуулж, уяачийг хоёр мянган нэгжтэй тэнцэх хэмжээний төгрөгөөр торгоно.”
	

Ерөнхий агуулгаар төсөлд тусгагдсан болно.


	3
	Зөрчлийн тухай хуульд нэмэлт оруулах тухай хуулийн төслийн талаар
	8.Үндэсний болон хаврын хурдан морины уралдааны явцад уралдаанчийг хуульд заасан даатгалд даатгуулаагүй, уралдаанчтай, эсхүл түүний эцэг, эх, асран хамгаалагч, харгалзан дэмжигчтэй гэрээ байгуулаагүй бол учруулсан хохирол, нөхөн төлбөрийг гаргуулж, хүнийг нэг мянган нэгжтэй тэнцэх хэмжээний төгрөгөөр,  хуулийн этгээдийг арван мянган нэгжтэй тэнцэх хэмжээний төгрөгөөр торгоно.”
	Ерөнхий агуулгаар төсөлд тусгагдсан болно.

	4
	Зөрчил шалган шийдвэрлэх тухай хуульд өөрчлөлт оруулах тухай хуулийн төслийн талаар 
	Зөрчил шалган шийдвэрлэх тухай хуулийн 1.8 дугаар зүйлийн 6.8 дахь заалтын “6.28 дугаар зүйлийн 5 дахь хэсэг” гэснийг “6.28 дугаар зүйлийн 5, 6 дахь хэсэг” гэж, мөн зүйлийн 6.26 дахь заалтын “6.28 дугаар зүйлийн 4 дэх хэсэг” гэснийг “6.28 дугаар зүйлийн 4, 7 дахь хэсэг” гэж, мөн зүйлийн “6.28 дугаар зүйлийн 1,8 дахь хэсэг, ” гэж тус тус өөрчлөх.
	Ерөнхий агуулгаар төсөлд тусгагдсан болно.

